คนใกล้ตัวเป็นคนที่ถามอะไรไม่ค่อยตอบ ยิ่งเป็นเรื่องของความรู้สึกยิ่งไม่ตอบ ต้องถามย้ำๆหลายๆรอบ ถึงตอบก็เป็นแค่การตอบขานรับเฉยๆ อธิบายเหตุผลออกมาไม่ได้ เอาแต่นิ่งเงียบ ผ่านไปหลายนาทีก็ยังนิ่งเงียบ ไม่ตอบคำถามเหมือนเดิม จนบางครั้งก็เหนื่อยที่จะถามแล้วค่ะ (เวลาถามเรื่องความรู้สึก เวลาทะเลาะ หรือ คุยเรื่องการปรับตัวเข้าหาคนอื่นบ้าง) อยากทราบว่าเขามีอาการทางระบบประสาทไหมคะ ที่ทำให้เขาไม่สามารถตอบหรืออธิบายออกมาได้ง่ายๆแบบคนทั่วไป
สวัสดีค่ะ จากอาการดังกล่าวมานั้น อาจจะยังสรุปไม่ได้แน่ชัดว่าเป็นภาวะใด การไม่ตอบ ไม่พูด หรือตอบไม่ตรงคำถาม อาจเกี่ยวกับมีสมองบางส่วนทำงานผิดปกติ ทำให้ไม่สามารถสื่อสารออกมาได้ หรือไม่สามารถเข้าใจสิ่งที่คนอื่นถามมาได้ หรืออาจมีความผิดปกติที่กล้ามเนื้อที่ใช้ในการพูด หรือเส้นประสาทส่วนที่สั่งการกล้ามเนื้อที่ใช้ในการพูด ทำให้ไม่สามารถพูดสิ่งที่อยากจะพูดออกมาได้ ถึงแม้ว่าจะเข้าใจและรู้ว่าจะตอบอะไร หรือเป็นปัญหาความล่าช้าทางสติปัญญา เป็นต้นแนะนำพบแพทย์ทั่วไปหรือแพทย์ด้านระบบประสาทเพื่อประเมินอาการและตรวจร่างกายทางระบบประสาทอย่างละเอียดอีกครั้งค่ะ